CELEX: 32010R0413
Language: lt
Date: 2010-05-12 00:00:00
Title: 2010 m. gegužės 12 d. Komisijos reglamentas (ES) Nr. 413/2010, iš dalies keičiantis Europos Parlamento ir Tarybos reglamento (EB) Nr. 1013/2006 dėl atliekų vežimo III, IV ir V priedus, kad būtų atsižvelgta į OECD Tarybos sprendimu C(2008) 156 padarytus pakeitimus (Tekstas svarbus EEE)

13.5.2010   
            
            
               LT
            
            
               Europos Sąjungos oficialusis leidinys
            
            
               L 119/1
            
         KOMISIJOS REGLAMENTAS (ES) Nr. 413/2010
   2010 m. gegužės 12 d.
   iš dalies keičiantis Europos Parlamento ir Tarybos reglamento (EB) Nr. 1013/2006 dėl atliekų vežimo III, IV ir V priedus, kad būtų atsižvelgta į OECD Tarybos sprendimu C(2008) 156 padarytus pakeitimus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 58 straipsnio 1 dalies a punktą,
   kadangi:
   
               (1)
            
            
               2005 m. gruodžio mėn. Ekonominio bendradarbiavimo ir plėtros organizacijos (OECD) Atliekų prevencijos ir perdirbimo darbo grupė (WGWPR) 8-ajame posėdyje sutarė dėl aiškesnio Bazelio konvencijos IX priedo B1030 įrašo išdėstymo. To įrašo pakeitimas priimtas OECD Tarybos sprendimu C(2008) 156, tačiau pagal Bazelio konvenciją jis dar turi būti patvirtintas. Laukiant, kol Bazelio konvencijos šalių konferencija patvirtins pastarąjį sprendimą ir kol bus iš dalies pakeistas Reglamento (EB) Nr. 1013/2006 V priedas, derėtų Sąjungos teisės aktuose atsižvelgti į minėtą paaiškinimą.
            
         
               (2)
            
            
               2008 m. balandžio mėn. OECD Atliekų prevencijos ir perdirbimo darbo grupė 11-ame posėdyje sutarė dėl OECD gintarinio atliekų sąrašo AA010 įrašo keitimo. To įrašo pakeitimas priimtas OECD Tarybos sprendimu C(2008) 156. Todėl Sąjungos teisės aktuose derėtų atsižvelgti į tą pakeitimą.
            
         
               (3)
            
            
               Todėl Reglamentas (EB) Nr. 1013/2006 turėtų būti atitinkamai iš dalies pakeistas.
            
         
               (4)
            
            
               Šiame reglamente nustatytos priemonės atitinka Europos Parlamento ir Tarybos direktyvos 2006/12/EB (2) 18 straipsniu įkurto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1013/2006 III, IV ir V priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 190, 2006 7 12, p. 1.
   
      (2)  OL L 114, 2006 4 27, p. 9.
   
      PRIEDAS
      III, IV ir V priedai iš dalies keičiami taip:
      
                  1.
               
               
                  III priedo I dalies trečia pastraipa pakeičiama taip:
                  „Šiame reglamente:
                  
                              a)
                           
                           
                              susitariama, kad bet kokia Bazelio konvencijos IX priedo nuoroda į A sąrašą yra nuoroda į šio reglamento IV priedą;
                           
                        
                              b)
                           
                           
                              Bazelio konvencijoje B1020 įrašo skiltyje į terminą „didelės apimties, apdorotas“ taip pat įtrauktos visos metalo pavidalo nedispersinės (3) ten išvardyto laužo formos;
                           
                        
                              c)
                           
                           
                              Bazelio konvencijoje B1030 įrašas yra toks: „Likučiai, kuriuose yra ugniai atsparių metalų“;
                           
                        
                              d)
                           
                           
                              netaikoma Bazelio konvencijos B1100 įrašo dalis, kurioje nurodyta „vario apdorojimo šlakas“ ir t. t., o vietoje jos taikomas OECD II dalies GB040 įrašas;
                           
                        
                              e)
                           
                           
                              netaikomas Bazelio konvencijos B1110 įrašas, o vietoje jo taikomi OECD II dalies GC010 ir GC020 įrašai;
                           
                        
                              f)
                           
                           
                              netaikomas Bazelio konvencijos B2050 įrašas, o vietoj jo taikomas OECD II dalies GG040 įrašas;
                           
                        
                              g)
                           
                           
                              laikoma, kad Bazelio konvencijos B3010 įrašo nuoroda į fluorinuotąsias polimerų atliekas apima fluorinuotojo etileno (PTFE) polimerus ir kopolimerus“;
                           
                        
            
                  2.
               
               
                  IV priedo II dalies AA010 įrašas pakeičiamas taip:
                  
                              „AA010
                           
                           
                              261900
                           
                           
                              Geležies ir plieno pramonės nuodegos, lydymo nuodegos bei kitos atliekos (3)“;
                           
                        
            
                  3.
               
               
                  V priedo 3 dalies B sąrašo AA 010 įrašas pakeičiamas taip:
                  
                              „AA010
                           
                           
                              261900
                           
                           
                              Geležies ir plieno pramonės nuodegos, lydymo nuodegos bei kitos atliekos (5)“.